(Μουσική) Αυτό είναι το «ανθρώπινο τεστ»,
ένα τεστ που θα δείξει αν είστε ανθρώπινα όντα.
Παρακαλώ σηκώστε το χέρι σας αν κάτι ισχύει για σας.
Σύμφωνοι; Ναι;
Ας αρχίσουμε λοιπόν.
Έχετε φάει τη μύξα σας
σαν ενήλικες;
(Γέλια)
Μην ανησυχείτε, είστε μεταξύ φίλων.
Βγάλατε ποτέ ένα παράξενο ήχο
όταν θυμηθήκατε κάτι που σας φέρνει σε αμηχανία;
Μήπως αρχίσατε επίτηδες με μικρό γράμμα
μια πρόταση
για να δείξετε λύπη ή απογοήτευση;
(Γέλια)
Εντάξει.
Μήπως βάλατε ποτέ τελεία σε μια πρόταση
για να δείξετε επιθετικότητα; OK. Τελεία.
Γελάσατε ή χαμογελάσατε ποτέ
όταν κάποιος σας είπε μια κακία
και περάσατε την υπόλοιπη μέρα
αναρωτώμενοι γιατί αντιδράσατε έτσι;
Ναι.
Νομίσατε ποτέ ότι χάσατε το αεροπορικό σας εισιτήριο
χίλιες φορές στη διαδρομή
από το τσέκ-ιν στην πύλη αναχώρησης;
Ναι.
Φορέσατε ποτέ ένα παντελόνι σας
και αργότερα αντιληφθήκατε ότι υπήρχε
μια κάλτσα σφηνωμένη στον μηρό σας;
(Γέλια)
Ωραία.
Δοκιμάσατε ποτέ να μαντέψετε το συνθηματικό κάποιου
τόσες πολλές φορές που κλειδώθηκε ο λογαριασμός του;
Χμμμ.
Είχατε ποτέ το έντονο προαίσθημα ότι μια μέρα
οι άλλοι θα ανακαλύψουν ότι είστε απάτη;
Μην ανησυχείτε, είστε μεταξύ φίλων.
Είχατε ποτέ την ελπίδα ότι έχετε κάποια έμφυτη ικανότητα
που δεν έχετε ανακαλύψει ακόμα
η οποία σας κάνει σπουδαίους;
Μμμμ.
Σπάσατε ποτέ κάτι στην πραγματική ζωή
και ψάχνατε μετά
για πλήκτρο ακύρωσης στην πραγματική ζωή;
Χάσατε ποτέ το ταμπελάκι αναγνώρισης του συνεδρίου TED
και αμέσως διερωτηθήκατε
πώς θα ήταν 3 μέρες διακοπών στο Βανκούβερ;
Θαυμάσατε ποτέ το γεγονός ότι
κάποιο άτομο που θεωρούσατε τόσο συνηθισμένο
ξαφνικά αρχίσατε να το βλέπετε τόσο ελκυστικό;
Κοιτάξατε ποτέ το κινητό σας
χαμογελώντας σαν ηλίθιοι καθώς ανταλλάζατε μηνύματα με κάποιον;
Του στείλατε αμέσως μετά
τη φράση «Κοιτάω το κινητό μου
χαμογελώντας σαν ηλίθιος»;
Σας πέρασε ποτέ από το μυαλό
και ακολούθως υποκύψατε στον πειρασμό,
να ψάξετε το κινητό κάποιου;
Μετά από κάποια συνομιλία με τον εαυτό σας
αντιληφθήκατε ξαφνικά
ότι του φερθήκατε σαν γαϊδούρι;
(Γέλια)
Έμεινε ποτέ από μπαταρία το κινητό σας
κατα τη διάρκεια κάποιου καυγά σας
και νοιώσατε λες και το κινητό
αποφάσισε να διαλύσει τη σχέση του και με τους δύο σας;
Σκεφτήκατε ποτέ
ότι είναι μάταιο να προσπαθείτε να τα βρείτε με κάποιον
γιατί κανονικά θα έπρεπε να είναι ευκολότερο
ή γιατί θα έπρεπε τα πράγματα να έρχονται φυσικά;
Αντιληφθήκατε ποτέ ότι, στην τελική, πολύ λίγα πράγματα
έρχονται φυσικά;
Ξυπνήσατε ποτέ ανέμελα
και ξαφνικά θυμηθήκατε με φρίκη
ότι κάποιος σας είχε παρατήσει;
Νιώσατε ποτέ ανίκανοι να φανταστείτε το μέλλον
χωρίς κάποιο άτομο
που είχε φύγει από τη ζωή σας;
Αναπολήσατε ποτέ εκείνο το συμβάν
με ένα λυπημένο χαμόγελο
συνειδητοποιώντας ότι το μέλλον θα συμβεί
έτσι κι αλλιώς;
Συγχαρητήρια.
Μόλις ολοκληρώσατε το τεστ.
Είστε όλοι ανθρώπινα όντα.
(Χειροκρότημα)